rlitschk/wikidir huggingface dataset:
Giersdörp (hoochdüütsch Giersdorf) is en Dörp in de Gemeen Otterbarg in’n Landkreis Veern, Neddersassen. Binnen de Gemeen höört de Oort to de polietsche Oortschop Posthusen. Giersdörp billt en Gemeenschop mit Schanzendörp (Giersdörp-Schanzendörp). Giersdörp liggt op de Süüdsied von de gemeensame Dörpstraat un Schanzendörp op de Noordsied. De Oort liggt in dat Hellweger Moor. Dat Water ut dat Rebeed flütt över Gravens na de Wümm hen af. De Naveröörd sünd Schanzendörp in’n Noorden, Middeldörp un Postdörp in’n Noordoosten, Hintzendörp/Stellsfellen in’n Oosten, Allerdörp in’n Süüdoosten, Grasdörp un Steenbarg in’n Süden, Bauermoor, Üsermoor un Üserdicken in’n Süüdwesten un Lüttjen Hollen, Petershollen, Groten Hollen un Bassen in’n Noordwesten. Giersdörp is 1794 as Moorkolonie in dat Hellweger Moor op de Süüdsied von de Straat grünnt worrn, de vondaag de Kreisstraat 5 billt, un Schanzendörp in dat sülve Johr op de Noordsied. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Grasdörp in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn
Norbert Callens (* 22. Juni 1924 in Wakken; † 12. März 2005 in Loppem) weer en belgisch Radrennfohrer. Callens weer Profi-Radrennfohrer van 1945 bit 1952 un hett in sien Karriere 7 mal wunnen. All in sien eerst Profi-Saison wunn he de Belgien-Rundfohrt vör Sylvain Grysolle un Désiré Keteleer. Sien gröttste Erfolg aber weer woll de Sieg up de 3. Deelstreck bi de Tour de France 1949, wat hüm ok för een Dag dat geel Trikot inbroch. Indrag bi Radsportseiten.net
Garlich is een plattdüütschen Vörnaam för Jungs. Garlich is de plattdüütsche Form vun den olen düütschen Vörnaam Gerlach. Dor steekt de beiden germaanschen Wöör „Ger“ (dat heet Speet oder Speer) un „lach“ (dat kümmt vun löcken, dat heet slahn oder spelen) in. De Naam bedutt denn meist so veel, as „De mit'n Speet tosleiht“ oder „De mit'n Speer speelt“. Anners as sunst, is hier bi den plattdüütschen Naam nich veel verännert. Dat is keen korte Form maakt wurrn un dat is ok keen Diminutiv-Suffix anbackt wurrn. Garlich is eenfach de plattdüütsche Form vun den olen Naam Gerlach. 16. Johrhunnert: Garlich (Habenhusen bi Bremen, Graffsteen up'n Oorsser Karkhoff) Vun den Vörnaam Garlich kümmt ok de plattdüütsche Tonaam Garlich vun her. De bedutt so veel, as: Ut Garlich sien Familie oder Vun Garlich sienen Hoff. List vun plattdüütsche Vörnaams. Wofaken un woneem de Vörnaam in Düütschland vörkummt: Garlich
Laurent Jalabert (* 30. November 1968 in Mazamet, Département Tarn) is en ehmalger franzöösch Radrennfohrer. He tellt to en van de spoodriekst Radprofis van de 1990er Johren. Jalabert, van sien franzöösch Fans blots „Jaja“ nömmt, weer Profi van 1989 bit 2002 un tonächst vör allen as Sprinter spoodriek. So wunn he bi de Tour de France 1992 und 1995 jewiels dat Gröön Trikot van den Punktbesten. Af de tweet Hälft van de 1990er Johren weer Jalabert en van de völsiedigsten Fohrer in’n Radsport. Tüschen 1995 un 2000 weer he mit kört Ünnebreeken de Nummer 1 van de UCI-Weltranglist. Dorbi weer he vör allen as Klassikerjäger un up lüttgere Rundfohrten spoodriek. 1995 wunn he nah fiev Deelstreckensiegen ok de Gesamtwertung van de swoor Vuelta a España. In dat glieker Johr stunn an den franzööschen Natschonalfierdag de Anstieg an de Côte de la Croix-Neuve to’n eersten Mal up dat Programm van de Tour de France. Jalabert hett ut de Spitzengrupp angreepen un reck as Sieger den Teeloort Mende. Teihn Johr later kreeg de Barg to Ehren van den Franzosen den Binaam Montée Laurent Jalabert. Bi de Tour 1995 droog Jalabert twee Daag lang dat geel Trikot, ok in anner Johren hett he
Umbriel is een von de fief groten Maanden von den Planet Uranus. He is an'n 24. Oktober 1851 von den britschen Astronom William Lassell opdeckt worrn. Man de Naam wörr vörslaan von John Herschel, den Söhn von den Uranus-Opdecker Wilhelm Herschel. De groten Maanden heebt al Naamen kregen von Figuren ut de Warken von William Shakespeare oder Alexander Pope, so ok Umbriel, wat een unfründlichen Geist ut Popes „The rape of the lock“ (platt: De Lockenroof) is. Umbriel is in't Middel so bi 266.300 km wiet von Uranus weg un ümkreist em eenmal in 4 Daag, 3 Stünnen und 27 Minuuten in een bunnen Rotatschoon. Dat heet, dat Jümmer de glieke Siet von den Maand no Uranus wiesen deit, as de Maand sik bi so een Ümlop ok jüst eenmal um sik sülbst dreiht. De Baan von Umbriel is mit een Exzentrizität von 0,005 meist kreisrund un üm 0,4° gegen den Äquater von'n Uranus kippt. In'n Januar 1986 is de Ruumsond Voyager 2 an den Uranus vörbiflogen un hett dorbi ok bannig veel Fotos von Umbriel maakt und den Maand vermeten. Umbriel hett een Dörmeter von 1169 km un een middlere Dicht von 1,4 g/cm³. De Maand is wohrschienlich gröttstendeels
Jalabert is de Familiennaam von Charles François Jalabert (1819–1901), franzööschen Maler, Hyacinthe Joseph Jalabert (1859–1920), franzööschen kathoolschen Geistlichen, Laurent Jalabert (* 1968), franzööschen Radrennfohrer, Nicolas Jalabert (* 1973), franzööschen Radrennfohrer, Philippe Jalabert (1823–1907), franzööschen Rechtswetenschopper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hivert is de Familiennaam von Jacques Hivert (1919–1987), franzööschen Sänger, Jonathan Hivert (* 1985), franzööschen Radrennfohrer, Yves Hivert-Messeca (* 1948), franzööschen Historiker un Essayist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Callens is de Familiennaam von Els Callens (* 1970), belgische Tennisspelerin, Evelien Callens (* 1984), belgische Basketballspelerin, Norbert Callens (1924–2005), belgischen Radrennfohrer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dauben is en Dörp in de Gemeen Langwedel in’n Landkreis Veern, Neddersassen mit üm un bi 2600 Inwahners. Binnen de Gemeen billt de Oort en egen polietsche Oortschop. Vondaag is de Oort mit Langwedel tohoopwussen. De Oort liggt op de Achem-Veerner Geest an de Ole Aller. In’n Süüdoosten von Dauben münnt de Goldbeek in de Ole Aller. De Werser flütt een Kilometer in’n Süüdwesten langs un dor löppt ok de Slüsenkanaal Langwedel langs. De Oort sülvs liggt op de Geest, na Süden to slütt sik aver de Masch von de Werser an un na Noorden to Moor. De Naveröörd sünd Langwedelermoor in’n Noorden, Völkersen un Doolbröch in’n Noordoosten, Langwedel in’n Oosten, Eeßel in’n Süüdoosten, Winkel, Intschen un Hagen-Grinnen mit Fössen in’n Süüdwesten, Cluvenhagen in’n Westen un Lindholt in’n Noordwesten. Dauben kummt 1258 as curia Doverden toeerst in de Oorkunnen vör. In’n Eersten Weltkrieg sünd 34 Soldaten ut Dauben fullen oder vermisst un in’n Tweten Weltkrieg 149. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Dauben in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De
Cluvenhagen is en Dörp in de Gemeen Langwedel in’n Landkreis Veern, Neddersassen. Binnen de Gemeen höört de Oort to de polietsche Oortschop Ädelsen. To Cluvenhagen höört ok de Oortsdelen Läss’l, Lindholt, Speckenholt un Wurth. Dat ole Dörp Cluvenhagen liggt direkt an de Ole Aller un besteiht blots ut en Handvull Hüüs. De gröttere Oort, de vondaag mehrstendeels Cluvenhagen nöömt warrt, besteiht ut de Oortsdelen Läss’l, Speckenholt un Wurth. Düsse Deel von Cluvenhagen is ok mit Ädelsen to een Oort tohoopwussen. De Oort liggt op de Achem-Veerner Geest an de Ole Aller. De Werser flütt so twee Kilometer in’n Süden langs. Tosätzlich liggt in’n Süden von Cluvenhagen de Slüsenkanaal Langwedel. In de Neegd liggt ok de Cluvenhagener See. De Naveröörd sünd Lindholt in’n Noorden, Dauben in’n Oosten, Winkel, Intschen un Fössen in’n Süden, Hagen-Grinnen mit Olenhude, Wiepelnbusch un Hagen in’n Süüdwesten un Ädelsen in’n Noordwesten. In’n Eersten Weltkrieg sünd 19 Soldaten ut Cluvenhagen fullen oder vermisst un in’n Tweten Weltkrieg 89. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hagen-Grinnen in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen
De Goldbeek is en üm un bi negen Kilometer langen Beek in de Gemeen Langwedel in’n Landkreis Veern, Neddersassen. De Beek münnt in de Ole Aller. De Born liggt in dat Naturschuulrebeed Waller Moor bi Hoberloo un Völkersen. Von dor flütt de Beek na Süüdoosten. De Kreisstraat 24 un de Landsstraat 155 gaht dor denn mit Brüggen röver. In düssen Afsnidd warrt dor ok Langwedeler Möhlenbeek to seggt. Bi Langwedelermoor münnt von rechts de Langwedeler Moorgraven in’e Goldbeek, de Water ut’n Süüddeel von dat Hellweger Moor afföhrt. De Goldbeek flütt nu wieder na Süden un ünner de Autobahn 27 ünnerdör. An de A 27 driggt ok en Rastplatz den Naam Goldbeek. Toletzt flütt de Beek twüschen de beiden Öörd Dauben un Langwedel langs un billt dor de fröhere Grenz twüschen de beiden Öörd. En lütt Stück in’n Süden von Dauben un Langwedel münnt de Goldbeek in de Ole Aller, wat fröher en Stück von de Aller weer. De Ole Aller wedder münnt en poor Kilometer wieder in de Werser. Koordinaten:52° 58′ N, 9° 11′ O
Athene betekent Athene, Göddin ut de greeksche Mythologie, (881) Athene, en Asteroid. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Schogrinnen (hoochdüütsch Schogrinden) is en Hoff in de Gemeen Langwedel in’n Landkreis Veern, Neddersassen. Binnen de Gemeen höört de Hoff to Hagen-Grinnen un to de polietsche Oortschop Ädelsen. De Hoff liggt in de Masch twüschen de Werser un de Ole Aller direkt achter’n Werserdiek. De Öörd ümto sünd Bauen un Grinnen in’n Noorden, Hagen un Olenhude in’n Noordoosten, Fössen in’n Oosten, Heemhude un Meyerwiede in’n Süüdoosten, Ahsen un Ötzen in’n Süden, Lunsen in’n Süüdwesten un Werder un Streek in’n Westen. De Hoff hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Hoff höört von öllers to de Buurschop un later de Gemeen Hagen-Grinnen mit bi. De Gemeen Hagen-Grinnen is an’n 1. Juli 1968 Deel von de Gemeen Ädelsen worrn, de an’n 1. Juli 1972 mit de Gemeenreform in Neddersassen Deel von de Gemeen Langwedel worrn is. Sietdem höört Schogrinnen binnen de Gemeen to de Oortschop Ädelsen, de en egen Oortsraad un Oortsbörgermeester hett. Schogrinnen is evangeelsch-luthersch präägt un höört to dat Kaspel von
De Tour du Limousin is en franzöösch Radrennen. De Tour du Limousin is en Deelstreckenrennen, dat in de franzöösch Region Limousin utdragen wurrd. Start un Teel befinnen sück in de Hööftstadt Limoges. Dat Rennen wurr eerstmals 1968 utdragen un weer bit 1974 blots för Amateurfohrer togänglich. Siet 2005 tellt dat s Rennen to de UCI Europe Tour un is in de Kategorie 2.1 instuuft. Offizielle Websteed van de Tour du Limousin
Brochard betekent Brochard de Düütsche (14. Johrhunnert), Dominikaner un Schriever. Brochard is de Familiennaam von Françoise Brochard-Wyart (* 1944), franzöösche Physikerin, Laurent Brochard (* 1968), franzööschen Radrennfohrer, Martine Brochard (* 1946), franzöösche Schauspelerin, Victor Brochard (1848–1907), franzööschen Philosoof un Philosofiehistoriker. Kiek ok bi: Brochart. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Pallas Athene, ok Athene Parthenos (attisch un ioonsch Athéne, dorisch Athána, neegreeksch Athiná, Ökelnaams: Atrytone; Parthénos ooltgr.: de Jungfroo) is een Göddin ut de greeksche Mythologie. Se is een vun de Twolf Olympiers. Bi de Römers warrt se Minerva nömmt. Athene is as Göddin vun dat Wiesdom un den Verstand ankeken wurrn. Ok för de Taktik in’n Krieg un för de Strategie weer se tostännig. Babenhen hett se up de Künsten un up de Wetenschap passt. For de Herrschers vun Mykene weer se de Göddin, de in jem ehren Palast regeeren dö un jem, schützen dö. Babenhen wüss se wat vun’t Handwark af. Se hett de Froonslüde dat Weven lehrt un de Mannslüde dat Timmermannshandwark. Athene is een Dochter vun den Göddervader Zeus un de Metis. So vertellt Hesiod dat. As Metis mit Tweeschen swanger is, fritt Zeus ehr up, vunwegen datt em vörherseggt wurrn is, de Dochter scholl just so mächtig weern, as he süms, man de Söhn scholl em vun’n Thron störten. Man denn kriggt he Koppien un Hephaistos will em hölpen un sleiht sienen Kopp dorbi twei. Ut den tweislahn Kopp kladdert in vull Rüstung Athene rut. Dorüm warrt se as Kopp-Geboort ankeken un as een Geist-Göddin.
Francesco Moser (* 19. Juni 1951 in Palù di Giovo, Trentino) is en ehmalger italieensch Radrennfohrer. In de 1970er un 1980er Jahren weer he en van de spoodriekst Rennfohrer. Hüüd stellt Moser, de ok en Tiet lang regionalpolitisch tätig weer, Fohrööd her. 1972 nehm Moser an de Olympisch Spelen deel un keem dor bi den Sieg van Hennie Kuiper up den 8. Platz. 1973 wurr he denn Profi. He gull as Spezialist för dat Tietfohren un kunn in sien Loopbahn aber ok völ wichtige Eendagsrennen up sien Naam schrieven, so de italieenschen Klassiker Mailand–Sanremo 1984 as ok de Lombardei-Rundfohrt 1975 un 1978. Dreemal nahnanner 1978 bit 1980 wunn he dat Koppsteenplaasterrennen Paris–Roubaix un wiedere veer Mal stunn Moser dorto bi dit Rennen up dat Podium. 1977 wurr Moser in Venezuela Straaten-Weltmeester vör Dietrich Thurau un Franco Bitossi. 1984 wunn Moser den Giro d’Italia, ofschons he van de Statur her kien hervörragend Klauterer weer un sien Vörsprung bi dat Tietfohren heruthaalen muss. Insgesamt hett Moser bi den Giro 19 Deelstrecken wunnen un wiedere twee bi sien eenzig Deelnahm bi de Tour de France 1975, de he up Platz söben afsluuten dee. Beindruckend is aber sien Serie bi den Giro: 12-mal hett
Ritzenbargen is en Dörp in de Gemeen Blenner (Samtgemeen Thänhusen) in’n Landkreis Veern, Neddersassen. De Oort liggt in de Masch von de Werser. De Naveröörd sünd Eeßel in’n Noordoosten, Daulsen in’n Oosten, Lüttjen Huttbargen un Groot Huttbargen in’n Süüdoosten, Öste un Aondörp in’n Süüdwesten un Reer, Intschen un Winkel in’n Westen. Ritzenbargen kummt an’n 24. Mai 935 as Rikinburgi toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr Willarius sien Besitt in negen Dörper in’n Ruum Langwedel gegen Besitt von de Hambörger Kark tuuscht hett. To düsse Tied hett de Oort woll ok noch op dat rechte Över (dat Oostöver) von de Werser legen. Eerst later hett sik de Loop von de Werser ännert, so dat de Oort vondaag op dat linke Över liggt. In en Oorkunn von 1576 warrt von de Ole Werser schreven, de to de Tied aver al meist ganz tolannt weer. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Blenner in’n Kanton Mattfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Intschen in’n
Paris–Bourges is en franzöösch Radrennen. Dat Eendagsrennen, dat för begäng Anfang Oktober fohren wurr, un hüüd nich mehr in de franzöösch Stadt Bourges, man in Gien in dat Département Loiret start wurrd, wurr 1913 to'n eersten Mal utdragen. Över Johren funn dat Rennen ok mal nich statt, 1980 un 1981 funn dat Rennen as en kört Deelstreckenrennen över twee Afsnitte statt. Siet Inführen vun de UCI Europe Tour in de Saison 2005 is dat Rennen Deel vun disse Rennserie un in de Kategorie 1.1 instuuft. Paris–Bourges is buterdem Deel vun den Coupe de France, en Rennserie vun franzöösch Eendagsrennen. Rekordsieger sünd Marcel Dussault, Daniele Nardello, John Degenkolb un Sam Bennett, de dat Rennen jewiels tweemal för sück entscheeden kunnen. Offiziell Websteed (franzöösch) Dat Rennen up de Sieden van Radsportseiten.net
Hagen (hoochdüütsch Hagen) is en lütt Dörp in de Gemeen Langwedel in’n Landkreis Veern, Neddersassen. Binnen de Gemeen höört de Oort to Hagen-Grinnen un to de polietsche Oortschop Ädelsen. De Oort liggt in de Masch twüschen de Werser un de Ole Aller. Dicht an’n Oort löppt vondaag de Slüsenkanaal Langwedel langs. De Naveröörd sünd Ädelsen un Koppeln in’n Noorden, Wiepelnbusch un Launborg in’n Noordoosten, Cluvenhagen in’n Oosten, Fössen un Olenhude in’n Süüdoosten, Meierwiede, Heemhude un Schogrinnen in’n Süüdwesten, Grinnen in’n Westen un Bauen in’n Noordwesten. In Hagen hett dat von dat 12. bet 14. Johrhunnert de Borg Hagen geven, de ok Seet von de Familie von der Hagen weer. De Familie is later utstorven. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hagen-Grinnen in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un
Grinnen (hoochdüütsch Grinden) is en lütt Dörp in de Gemeen Langwedel in’n Landkreis Veern, Neddersassen. Binnen de Gemeen höört de Oort to Hagen-Grinnen un to de polietsche Oortschop Ädelsen. De Oort liggt in de Masch twüschen de Werser un de Ole Aller. In’n Noorden von’n Oort löppt vondaag de Slüsenkanaal Langwedel langs. De Naveröörd sünd Bauen in’n Noorden, Ädelsen un Koppeln in’n Noordoosten, Hagen in’n Oosten, Intschen un Meierwiede in’n Süüdoosten, Heemhude un Schogrinnen in’n Süden, Ahsen in’n Süüdwesten un Streek in’n Westen. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hagen-Grinnen in’n Kanton Achem höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bauen in’n Kanton Achem. De Oort hett vör 1852 to de Oostvaagdie von dat Gogericht Achem tohöört, dat 1852 denn to dat Amt Achem worrn is. Na 1885 weer dat in’n Kreis Achem. 1932 is de Kreis Achem mit’n Kreis Veern tohoopgahn un hett den ne’en un grötteren Kreis Veern billt. De Oort höört von öllers to de Buurschop un later de Gemeen Hagen-Grinnen mit bi. De Gemeen Hagen-Grinnen is an’n 1. Juli 1968 Deel von de Gemeen
Minerva betekent Minerva, Göddin ut de röömsche Mythologie, (93) Minerva, en Asteroid, Minerva, Tietschrift vun 1792–1858, Minerva, belgisch Produzent vun Autos, Motorröder, Fahrröder vun 1903–1956, Minerva, österrieksche Firma, de vun 1924–1972 Fernseher un Radios herstellen dö, Minerva-Tonfilm, düütsche Firma, de Filmen produzeern dö, Minerva, Stadt in Iowa, USA, Minerva, Stadt in Texas, USA, Minerva, Oort in New York, USA, Minerva, Oort in Ohio, USA. Minerva is de Familiennaam von Francesco Minerva (1904–2004), italieenschen Geistlichen. Kiek ok bi: Minerva Township, Minerve. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Vincent Cali (* 22. April 1970 in Saint-Étienne) is en ehmalg franzöösch Radrennfohrer. He weer Profi in de Johren 1996 bit 2003. Sien eerst un letztlich ok gröttste Spood weer de Sieg 1998 bi de Tour du Limousin vör Bobby Julich un Jacky Durand. Dorbi wunn he de darte Deelstreck, wat ok de Grundlaag vör sien Spood weer. 1999 wunn he noch en Kriterium in Riom (Auvergne) vör Laurent Brochard un Grégory Barbier. All tosommen hett he in sien Loopbahn 7 Siege to verteeken. Sien best Ergevnis bi de groot Rundfohrten weer 1998 Platz 51 bi de Vuelta a España. Biografie up velo-club.net Vincent Cali in de Datenbank van radsportseiten.net Trouw, 22-08-1998 (nedderlannsch)
Cali betekent Cali (Santiago de Cali), Stadt in Kolumbien, Cali, Stroom in Kolumbien, de in’n Río Cauca münnt, Cali, Wapen von de Fidschi-Eilannen, Cali (* 1968), franzööschen Ledermaker. Cali oder Calì is de Familiennaam von Antonio Calì (1788–1866), italieenschen Maler un Bildhauer, Francesco Calì (1882–1949), swiezersch-italieenschen Footballspeler un -trainer, Frank Cali (1965–2019), italieensch-US-amerikaanschen Mobster, Gaetano Emanuel Calì (1885–1936), italieenschen Kumponist un Dirigent, Gennaro Calì (1799–1877), italieenschen Bildhauer un Maler, Giulio Calì (1895–1967), italieenschen Schauspeler, Giuseppe Calì (1846–1930), Maler ut Malta, Giuseppe Calì (* 1952), italieenschen Golfspeler, John J. Cali († 2014), US-amerikaanschen Ünnernehmer un Philanthroop, Joseph Cali (* 1950), US-amerikaanschen Schauspeler, Santo Calì (1918–1972), italieenschen Dichter, Vincent Cali (* 1970), franzööschen Radrennfohrer, Vincenza Calì (* 1983), italieensche Lichtathletin. Kiek ok bi: Cali-Kartell, Kali, Kaali. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Nottorf is de hoochdüütsche Naam von Nodderp, Oort in de Gemeen Soltau in’n Landkreis Heidkreis, Neddersassen, Neddörp, Oort in de Gemeen Thänhusen in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neddörp (hoochdüütsch Nottorf) is en lütt Dörp in de Gemeen Thänhusen (Samtgemeen Thänhusen) in’n Landkreis Veern, Neddersassen. De Oort liggt in de Masch von de Werser. De Naveröörd sünd Schogrinnen, Grinnen, Heemhude un Meierwiede in’n Noorden, Hagen un Fössen in’n Noordoosten, Intschen in’n Oosten, Hidzdörp in’n Süüdoosten, Wulmsdörp un Morsen in’n Süden, Ötzen in’n Westen un Ahsen in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Morsen in’n Kanton Thänhusen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Morsen in’n Kanton Thänhusen. De Oort hett vör 1852 to de Vaagdie Swarm von dat Amt Thänhusen (later Amt Wessen-Thänhusen) tohöört un denn von 1852 bet 1859 to dat Amt Swarm. 1859 is de Oort in dat Amt Veern wesselt. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort hett von öllers bi de Buurschop un later de Gemeen Morsen mit bihöört. De Gemeen Morsen is an’n 1. Juli 1972 mit de Gemeenreform in Neddersassen noch düüdlich grötter worrn. To’n 1. November 2006 is de Gemeen Morsen denn aver